《铅山道中小休》
宋代·陈渊

秋阳如猎火，四顾不可避。肩舆得微阴，休此仆夫瘁。

我生道途间，岁月七之四。山林固清远，及物乃初意。

黄云堆垄亩，早稻一尺穗。所欣居者乐，未敢叹劳勚。

诏书宽逋负，豪吏不少置。民穷戒勿扰，天下适无事。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。